9. pielikums

Ministru kabineta

2018. gada  .\_\_\_\_\_

noteikumiem Nr.

**Steidzamās medicīniskās palīdzības punkti un fiksētā ikmēneša maksājuma (piemaksas) aprēķins ārstu speciālistu kabinetiem un struktūrvienībām**

1. Dienests līgumus par steidzamās medicīniskās palīdzības punkta pakalpojumu sniegšanu slēdz ar šādām ārstniecības iestādēm:

1.1. ārstniecības iestādēm, kas sniedz tikai ambulatorās veselības aprūpes pakalpojumus:

1.1.1. sabiedrība ar ierobežotu atbildību "Priekules slimnīca";

1.1.2. sabiedrība ar ierobežotu atbildību "Sarkanā Krusta Smiltenes slimnīca";

1.1.3. pašvaldības sabiedrība ar ierobežotu atbildību "Saulkrastu slimnīca";

1.1.4. sabiedrība ar ierobežotu atbildību "Rīgas 1. slimnīca".

1.2. stacionārām ārstniecības iestādēm, kurām steidzamās medicīniskās palīdzības punkts izveidots citā apdzīvotā vietā - atsevišķi no pamatpakalpojumu sniegšanas vietas:

1.2.1. sabiedrība ar ierobežotu atbildību "Kuldīgas slimnīca" (pakalpojuma sniegšanas vieta – Aizputes pilsēta);

1.2.2. sabiedrība ar ierobežotu atbildību "Balvu un Gulbenes slimnīcu apvienība" (pakalpojuma sniegšanas vieta – Gulbenes pilsēta);

1.2.3. sabiedrība ar ierobežotu atbildību "Vidzemes slimnīca" (pakalpojuma sniegšanas vieta – Valkas pilsēta);

1.2.4. Sabiedrība ar ierobežotu atbildību "Ziemeļkurzemes reģionālā slimnīca" (pakalpojumu sniegšanas vieta – Talsi).

2. Dienests ikmēneša fiksēto maksājumu steidzamās medicīniskās palīdzības punkta darbības nodrošināšanai aprēķina, izmantojot šādus kritērijus:

|  |  |  |  |  |  |
| --- | --- | --- | --- | --- | --- |
| Nr.p.k. | Pakalpojumu sniegšanas nosacījumi | Kabinetu skaits | Ārsts | Ārstniecības un pacientu aprūpes persona | Finansējuma gada apjoms, *euro* |
| Personu skaits | Slodzes apjoms | Personu skaits | Slodzes apjoms |
| 2.1. | Diennaktī no 8.00 līdz 8.00 (1 ārsts, 1 māsa vai ārsta palīgs) | 1 | 1 | 4,75 | 1 | 4,75 | 185 326 |
| 2.2. | Darbdienās, brīvdienās un svētku dienās no 8.00 līdz 24.00 (1 ārsts, 1 māsa vai ārsta palīgs) | 1 | 1 | 3,17 | 1 | 3,17 | 109 804 |
| 2.3. | Darbdienās, brīvdienās un svētku dienās no 8.00 līdz 20.00 (1 ārsts, 1 māsa vai ārsta palīgs) | 1 | 1 | 2,72 | 1 | 2,72 | 87 617 |
| 2.4. | Darbdienās, brīvdienās un svētku dienās no 20.00 līdz 8.00 (1 ārsts, 1 māsa vai ārsta palīgs) | 1 | 1 | 2,37 | 1 | 2,37 | 109 999 |
| 2.5. | Darbdienās, brīvdienās un svētku dienās no 16.00 līdz 8.00 (1 ārsts, 1 māsa vai ārsta palīgs) | 1 | 1 | 3,16 | 1 | 3,16 | 132 721 |

3. Fiksētā maksājuma nodrošināšanai nepieciešamo līdzekļu gada apmērs par speciālistu un ārstniecības iestāžu struktūrvienību darbību ambulatorajā veselības aprūpē:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.p.k. | Specialitāte vai struktūrvienība | Par vienu slodzi, *euro* | Par 0,25 slodzēm, *euro* | Par 0,5 slodzēm, *euro* | Par 3 slodzēm, *euro* | Par 4,5 slodzēm (nodrošinot diennakts pieejamību), *euro* | Nodrošinot diennakts pieejamību uzņemšanas nodaļās, *euro* |
| 3.1. | Psihiatrs\* | – | – | – | – | – | 8113 |
| 3.2. | Narkologs | – | – | – | – | – | 8159 |
| 3.3. | Pneimonologs | 2916 | 729 | 1458 | – | – | 8522 |
| 3.4. | Diabētiskās pēdas aprūpes kabinets | 3072 | 768 | 1536 | – | – | – |
| 3.5. | Paliatīvās aprūpes kabinets | 3132 | 783 | 1566 | – | – | – |
| 3.6. | Hronisku obstruktīvu plaušu slimību kabinets | 2916 | 729 | 1458 | – | – | – |
| 3.7. | Steidzamās medicīniskās palīdzības punkts | 5228 | 1307 | 2614 | 13 311 | – | 15 277 |
| 3.8. | Stomas kabinets | 4608 | 1152 | 2304 | – | – | – |
| 3.9. | Dežūrārsta kabinets | 3080 | 770 | 1540 | – | – | 9001 |
| 3.10. | Paliatīvās aprūpes kabinets valsts sabiedrībā ar ierobežotu atbildību “Bērnu klīniskā universitātes slimnīca” | 9596 | – | – | – | 28 040 | – |
| 3.11. | Reto slimību kabineti valsts sabiedrībā ar ierobežotu atbildību “Bērnu klīniskā universitātes slimnīca”: |  |  |  |  |  |  |
| 3.11.1. | cistiskās fibrozes kabinets | 27 122 | – | – | – | – | – |
| 3.11.2. | pārējo reto slimību kabinets | 2668 | 667 | 1334 | – | – | – |
| 3.12. | Psihologa kabinets | 2668 | 667 | 1334 | – | – | – |
| 3.13. | Metadona terapijas kabinets | 2668 | 667 | 1334 | 6793 | – | – |
| 3.14. | Diabēta apmācības kabinets | 2668 | – | – | – | – | – |
| 3.15. | HIV līdzestības kabinets | 2668 | – | – | – | – | – |

Piezīme:

\* Valsts sabiedrībā ar ierobežotu atbildību "Rīgas psihiatrijas un narkoloģijas centrs" psihiatra kabineta finansējuma ietvaros personām tiek nodrošināta nepieciešamā palīdzība, lai novērstu noziedzīgu nodarījumu veikšanu pret bērna tikumību un dzimumneaizskaramību.

4. Kopējo ikmēneša fiksēto maksājumu veido šādas summas:

4.1. ikmēneša fiksētā maksājuma apjoms darbības nodrošināšanai, kas ir 1/12 daļa no šajā pielikumā noteiktā gada apjoma par speciālistu un ārstniecības iestāžu struktūrvienību darbību;

4.2. ārstu un māsu darba samaksu aprēķins, kuru aprēķina atbilstoši šajos noteikumos noteiktajai ārstu un ārstniecības personu vidējai darba samaksai (šo noteikumu 150. punkts), ņemot vērā līgumā ar dienestu noteikto ārstu un māsu darba apjomu.

5. Lai nodrošinātu metadona terapijas kabineta un paliatīvās aprūpes kabineta valsts sabiedrībā ar ierobežotu atbildību "Bērnu klīniskā universitātes slimnīca" darbību, to darba samaksas aprēķinā iekļauj arī psihologa darba samaksu (atbilstoši šajos noteikumos noteiktajai ārstu un funkcionālo speciālistu vidējai darba samaksai).

6. Pneimonologu darba apjomu plāno ievērojot, ka vienai pilnai slodzei atbilst 10 apmeklējumi dienā.

7. Dienests katru gadu līdz 1. augustam (par laikposmu no 1. janvāra līdz 30. jūnijam) izvērtē to ārstniecības iestāžu sniegto veselības aprūpes pakalpojumu apjomu, kuras saņem šajā pielikumā noteikto fiksēto maksājumu par pneimonologa darba nodrošināšanu vismaz sešus mēnešus pēc kārtas. Ja veiktā darba apjoms vērtēšanas periodā ir mazāks nekā līgumā plānotais, dienests no 1. septembra līgumā veic grozījumus atbilstoši veiktā darba apjomam, bet, ja veiktā darba apjoms vērtēšanas periodā ir mazāks par 0,5 slodzēm, dienests veic grozījumus līgumā, nosakot, ka no 1. septembra sniegtos veselības aprūpes pakalpojumus dienests apmaksā saskaņā ar šo noteikumu 4.pielikumā noteiktajiem aprūpes epizožu tarifiem un manipulāciju sarakstu.

8. Pirms līguma slēgšanas par pneimonologu veselības aprūpes pakalpojumu sniegšanu pacientiem ar tuberkulozi (diagnožu kodi saskaņā ar SSK-10: A15–A19; B90; J65; P37.0; R76.1; Y58.0; Y60.3; Z03.0; Z20.1) dienests izvērtē Vadības informācijas sistēmā ievadīto informāciju par ārstniecības iestādē sniegto attiecīgo veselības aprūpes pakalpojumu apjomu iepriekšējā periodā un, ja:

8.1. veiktā darba apjoms 12 mēnešos (laikposmā no 1. septembra līdz 31. augustam) ir mazāks par 0,5 slodzēm, slēdz līgumu par sniegto veselības aprūpes pakalpojumu apmaksu saskaņā šo noteikumu 4. pielikumā noteiktajiem aprūpes epizožu tarifiem un manipulāciju sarakstā minētajiem manipulāciju tarifiem un manipulāciju apmaksas nosacījumiem;

8.2. ārstniecības iestādē iepriekšējā periodā nav sniegti šādi veselības aprūpes pakalpojumi, fiksētā maksājuma apjomu nosaka, ievērojot, ka vienam speciālistam tiek noteiktas ne vairāk kā 0,5 slodzes.

9. Dienestam ir tiesības izbeigt ar ārstniecības iestādi noslēgto līgumu par attiecīgo veselības aprūpes pakalpojumu sniegšanu, ja dienests konstatē, ka:

9.1. ārstniecības iestāde, kas saņem fiksēto maksājumu par dežūrārsta kabinetu, nav nodrošinājusi vismaz triju pacientu apmeklējumus dienā,

9.2. ārstniecības iestāde, kas saņem šajā pielikumā noteikto maksājumu par diabētiskās pēdas aprūpes kabinetu vai par hronisku obstruktīvu plaušu slimību kabinetu, nav nodrošinājusi vismaz sešu pacientu apmeklējumus dienā.

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Aivars Lapiņš